OFICIAL. Prefectul județului Constanța: "Masca este obligatorie și pe plajă, în minivacanța de 1 Mai".
Masca este obligatorie și pe plajă, în minivacanța de 1 Mai. Prefectul județului Constanța nu consideră masca un disconfort pentru cei care vor merge la plajă. Silviu Coșa: Temperaturile nu sunt atât de ridicate.
“Purtarea măștii este obligatorie", a precizat prefectul județului Constanța, Silviu Coșa, făcând referire la minivacanța care se apropie și la turiștii sau constănțenii care vor merge la plajă pentru prima baie în mare, scrie FocusPress. Totodată, Coșa nu consideră un impediment temperaturile din această perioadă, adică nu sunt atât de ridicate încât să reprezinte un disconfort pentru cei care vor merge la plajă și vor fi nevoiți să poarte mască.Duminică, secretarul de stat Paul Ene a precizat că masca va fi obligatorie și pe plajă, și în apă, întrucât marea este considerată spațiu public.În perioada minivacanței de 1 mai restaurantele din municipiul Constanța nu vor putea funcționa la interior, în timp ce în restul județului vor putea funcționa la interior, dar doar la capacitate de maximum 30%.